ऋतिक रोशन ने शेयर की War की फोटो तो इस लुक पर यूं फिदा हुईं एक्स वाइफ सुजैन खान  
ऋतिक की फोटो पर सुजैन का कमेंट
ऋतिक ने पोस्ट की कबीर के लुक में फोटो
बॉक्स ऑफिस पर धूम मचा रही है 'वॉर'
ऋतिक रोशन (Hrithik Roshan) का 'वॉर (War)' फिल्म में लुक हर किसी को पसंद आ रहा है, और उनके लुक और एक्शन की वजह से फिल्म बॉक्स ऑफिस पर जबरदस्त रफ्तार से दौड़ भी लगा रही है. 'वॉर (War)' को लेकर ऋतिक रोशन की एक्स वाइफ सुजैन खान पहले भी इंस्टाग्राम पर कमेंट कर चुकी हैं. लेकिन इस बार सुजैन खान (Sussanne Khan) को ऋतिक रोशन का लुक बहुत ही पसंद आ गया है, और वे कबीर की इस अदा पर फिदा हो गई है. तभी तो सुजैन खान ने ऋतिक रोशन की इंस्टाग्राम पोस्ट पर बहुत ही दिलचस्प कमेंट किया है. 
A post shared by Hrithik Roshan (@hrithikroshan) on Oct 9, 2019 at 12:51am PDT
सुजैन खान (Sussanne Khan) ने ऋतिक रोशन (Hrithik Roshan) के कबीर लुक पर कमेंट किया है. इस फोटो को ऋतिक रोशन ने अपने इंस्टाग्राम पर पोस्ट किया था. सुजैन खान ने इस पर कमेंट करते हुए लिखाः 'उफफफफफफफ...' इस तरह सुजैन खान के इस रिएक्शन को खूब पढ़ा जा रहा है. वैसे भी अलग होने के बाद भी ऋतिक रोशन और सुजैन खान बहुत अच्छे दोस्त बने हुए हैं, और अकसर कई मौकों पर एक साथ नजर आते हैं. कुछ समय पहले ही दोनों अपने बच्चों के साथ वैकेशंस पर भी गए हैं. 
A post shared by Sussanne Khan (@suzkr) on Oct 1, 2019 at 12:56pm PDT
ऋतिक रोशन और टाइगर श्रॉफ की 'वॉर' गांधी जयंती के दिन रिलीज हुई थी, और फिल्म अभी तक 220 करोड़ रुपये से ज्यादा की कमाई कर चुकी है. फिल्म में टाइगर और ऋतिक रोशन का कमाल का एक्शन है. टाइगर और ऋतिक के एक्शन को फिल्म में खूब पसंद किया जा रहा है. टाइगर और ऋतिक के अलावा फिल्म में वाणी कपूर भी हैं.